smcproject/ml-wiki-sentences huggingface dataset:
Christopher Parsons -നു പദ്ധതിയുടെ ഫലം കാണാൻ കഴിഞ്ഞില്ല; അർബുദം ബാധിച്ചു അദ്ദേഹം തന്റെ 70-ആം വയസ്സിൽ 2002-ൽ മരണത്തിനു കീഴടങ്ങി.
വന്യജീവി ചലച്ചിത്രങ്ങളും ഫോട്ടോഗ്രാഫുകളും സുരക്ഷിതമായി ഒരു കേന്ദ്രീകൃത സ്ഥലത്ത് സൂക്ഷിക്കേണ്ടതിന്റെ ആവശ്യകത Christopher Parsons തിരിച്ചറിഞ്ഞു.
അത്തരം രേഖകളെല്ലാം വളരെ അസൃദ്ധമായി യാതൊരു അടുക്കും ചിട്ടയുമില്ലാതെ പൊതുജനത്തിന് ഒട്ടും പ്രാപ്യമല്ലാത്തരീതിയിൽ മിക്കവാറും നശിച്ചുപോകാവുന്ന രീതിയിലാണ് സൂക്ഷിച്ചിരിക്കുന്നതെന്ന് അദ്ദേഹം ശ്രദ്ധിച്ചു.
ഈ രേഖകൾ പരിസ്ഥിതി അവബോധം വളർത്തുവാൻ ശക്തമായ ഒരു ആയുധമായി ഉപയോഗിക്കാമെന്ന് അദ്ദേഹം വിശ്വസിച്ചു.
ആ രേഖകളുടെ പരിപാലനവും പരിസ്ഥിതി സംരക്ഷണം പോലെത്തന്നെ പ്രധാനമാണെന്ന് അദ്ദേഹം മനസ്സിലാക്കി.
കാരണം, വംശനാശത്തിന്റെയും വാസസ്ഥലനാശത്തിന്റെയും വേഗത നോക്കിയാൽ ഈ ചിത്ര-ശബ്ദ രേഖകൾ മാത്രമേ ചിലജീവികൾ ഈ ഭൂമിയിൽ ഉണ്ടായിരുന്നു എന്നതിന്റെ ഏക പൈതൃകം.
അദ്ദേഹത്തിൻറെ ഈ വീക്ഷണത്തിന് ബി.ബി.സി. , Granada , international state broadcasting corporations , നാഷനൽ ജ്യോഗ്രാഫിക് മാസിക ; തുടങ്ങിയ പ്രക്ഷേപണ സ്ഥാപങ്ങളുടെയും കോർണെൽ സർവ്വകലാശാല പോലുള്ള വിദ്യാഭ്യാസസ്ഥാപനങ്ങളുടെയും.
പിന്തുണ ലഭിച്ചു.
1980 കളിൽ ആർകൈവ് നിർമ്മിക്കുന്നതിനുള്ള പ്രായോഗികതാ പഠനം നടത്തിയത് John Burton എന്ന പരിപാലകനാണ്.
പക്ഷെ ആ സമയത്ത് അതിനുള്ള സാങ്കേതികവിദ്യക്കുള്ള ചെലവ് വളരെ കൂടുതലായിരുന്നു.
ഒരു ദശാബ്ദത്തിനുശേഷം നിർമ്മാണച്ചെലവ് കുറഞ്ഞപ്പോളാണ് പദ്ധതിയുടെ നിർമ്മാണം തുടങ്ങാൻ കഴിഞ്ഞത്.
1997-ൽ Heritage Lottery Fund -ഉം 2000-ൽ New Opportunities Fund -ഉം ചേർന്ന് രണ്ടു ദശലക്ഷം പൗണ്ട് അനുവദിച്ചു.
അങ്ങനെ ഇംഗ്ലണ്ടിന്റെ സഹസ്രാബ്ദ ആഘോഷത്തിന്റെ ഭാഗമായി ഹ്യൂലറ്റ് പക്കാർഡ്ന്റെ സമാഹരണ-വീണ്ടെടുക്കൽ സാങ്കേതികവിദ്യയുപയോഗിച്ഛ് ആർകൈവിന്റെ നിർമ്മാണം തുടങ്ങി.
ഒരു മൂലരൂപം ഏപ്രിൽ 1999-ൽ സാധ്യമായി.
ഉദ്ഘാടനദിവസമായപ്പോഴേക്കും 1,000 ഗുരുതരമായ വംശനാശത്തിന്റെ വക്കിലുള്ള ജീവജാലങ്ങളുടെ ചിത്രങ്ങളും ശബ്ദരേഖകളും ഉൾപ്പെടുത്തി.
പിന്നീട് ഓരോമാസവും കൂടുതൽ വംശനാശത്തിന്റെ വക്കിലെത്തിയ ജീവികളുടെ ദൃശ്യശ്രാവ്യ വിവരങ്ങൾ ഉൾപ്പെടുത്തി.
2006 ആയപ്പോഴേക്കും 2,000 സ്പീഷീസുകളുടെ 15,000 നിശ്ചലചിത്രങ്ങളും 50 മണിക്കൂർ ചലച്ചതിത്രവും ഉൾപ്പെടുത്താൻ കഴിഞ്ഞു.
2010 ആയപ്പോഴേക്കും 5,500 ദായകരിൽനിന്നുമായി 70,000 ചലച്ചിത്രങ്ങളും 12,000 സ്പീഷീസുകളുടെ ചിത്രങ്ങളും ലഭിച്ചു.
ആർകൈവ് Sunday Times 'വെബ്‌സൈറ്റ്  ഓഫ് ദി ഇയർ 2005' ആയ തെരഞ്ഞെടുക്കപ്പെട്ടു.
2010 Webby Awardഉം ആർകൈവിനു ലഭിച്ചു.
2010-ൽ  Association of Educational Publishers ന്റെ 'Distinguished Achievement Award' ഉം ലഭിച്ചു.
ഇതും കാണുക കാറ്റലോഗ് ഓഫ് ലൈഫ് എൻസൈക്ലോപീഡിയ ഓഫ് ലൈഫ് അവലംബം പുറം കണ്ണികൾ Official ARKive site Archived 2016-04-26 at Archive.is Technical specifications from Hewlett-Packard Memorandum of Understanding with Encyclopedia of Life
ആർക്കിബാൾഡ് ഡൊണാൾഡ് ഇംഗ്ലീഷ് വിലാസം https://ml.wikipedia.org/wiki/Archibald_Donald
മാഞ്ചസ്റ്റർ റോയൽ ഇൻഫർമറിയിലെ ഗൈനക്കോളജിക്കൽ സർജനും മാഞ്ചസ്റ്ററിലെ വിക്ടോറിയ യൂണിവേഴ്സിറ്റിയിലെ ഒബ്സ്റ്റട്രിക്സ് ആൻഡ് ഗൈനക്കോളജി പ്രൊഫസറും ആയിരുന്നു ആർക്കിബാൾഡ് ഡൊണാൾഡ് എഫ്ആർസിപി ഡിഎൽ (മേയ് 1860 എഡിൻബർഗിൽ–1937 ഏപ്രിൽ 17, ആൽഡെർലി എഡ്ജിൽ) .
ക്യാറ്റ്ഗട്ട് സ്യൂച്ചറുകൾ പതിവായി അണുവിമുക്തമാക്കുന്നതിലും ഗർഭാശയ പ്രോലാപ്‌സിനുള്ള ശസ്ത്രക്രിയ നന്നാക്കാനുള്ള സാങ്കേതികതയിലും ഡൊണാൾഡ് ശ്രദ്ധേയനായിരുന്നു.
അത് പിന്നീട് ഫോതർഗിൽസ് റിപ്പയർ എന്നറിയപ്പെട്ടു, പിന്നീട് മാഞ്ചസ്റ്റർ ഓപ്പറേഷൻ എന്നറിയപ്പെട്ടു ജീവിതം
സമാധാനത്തിന്റെ ജസ്റ്റിസായിരുന്ന ജോൺ ഡൊണാൾഡിന്റെയും മേരി ഡൊണാൾഡ് നീ സ്മാർട്ടെയുടെയും മകനാണ് ഡൊണാൾഡ്.
ഡൊണാൾഡ് തന്റെ പ്രാഥമിക വിദ്യാഭ്യാസം ക്രെയ്ഗ്മൗണ്ട് സ്കൂളിൽ നിന്ന് കരസ്ഥമാക്കി, എഡിൻബർഗ് കോളേജ് ഓഫ് ആർട്ടിൽ നിന്ന് മെട്രിക്കുലേഷൻ നേടുകയും 1880-ൽ ബിരുദം നേടുകയും ചെയ്തു.
തുടർന്ന് ഡൊണാൾഡ് യൂണിവേഴ്സിറ്റി ഓഫ് എഡിൻബർഗ് മെഡിക്കൽ സ്കൂളിലേക്ക് മാറുകയും 1883-ൽ M.B, C.M ബിരുദം നേടുകയും ചെയ്തു.
ഡൊണാൾഡ് മൗഡ് ഹെലനെ വിവാഹം കഴിച്ചു.
ദമ്പതികൾക്ക് രണ്ട് പെൺമക്കളും നാല് ആൺമക്കളും ഉണ്ടായിരുന്നു.
ആർക്കിമിഡീസിന്റെ കന്നുകാലിപ്രശ്നം ഇംഗ്ലീഷ് വിലാസം https://ml.wikipedia.org/wiki/Archimedes%27_cattle_problem
എണ്ണൽ സംഖ്യകൾ ബീജമൂല്യങ്ങളായുള്ള ബഹുപദങ്ങളുമായി ബന്ധപ്പെട്ട ഒരു ഗണിതശാസ്ത്രപ്രശ്നമാണു് ആർക്കിമിഡീസിന്റെ കന്നുകാലി പ്രശ്നം അഥവാ കന്നുകാലിപ്രശ്നം അഥവാ ആർക്കിമെഡീസ് പ്രശ്നം.
ഹീലിയോസ് എന്ന സൂര്യദേവന്റെ കന്നുകാലിക്കൂട്ടത്തിൽ എത്ര കന്നുകൾ ഉണ്ടെന്നു്, തന്നിട്ടുള്ള ഒരു പറ്റം നിബന്ധനകൾ അനുസരിക്കുന്നവിധം,  കണക്കുകൂട്ടിയെടുക്കുക എന്നതാണു് ഈ പ്രശ്നത്തിന്റെ ഉള്ളടക്കം.
ജർമ്മനിയിലെ വോൾഫെൻബൂട്ടൽ എന്ന പട്ടണത്തിലെ ഹെർസോഗ് ഓഗസ്റ്റ് എന്ന ഗ്രന്ഥശാലയിലെ ഒരു കൈയെഴുത്തുപ്രതിയിൽ നിന്നും ഗോട്ട്‌ഹോൾഡ് എഫ്രേയ്മ് ലെസ്സിങ്ങ് 1773-ൽ കണ്ടെടുത്ത നാൽപ്പതിനാലു വരികളുള്ള പുരാതന ഗ്രീക്ക് കവിതയിലാണു് ഈ പ്രശ്നം ആദ്യം പ്രത്യക്ഷപ്പെടുന്നതു്.
ഭീമസംഖ്യകൾ  ഉൾപ്പെടുന്ന കണക്കുകൾ കൂട്ടുവാനുള്ള അതിക്ലേശം മൂലം നൂറിലധികം വർഷത്തേക്കു് ഈ ചോദ്യത്തിനു് ഉത്തരം കണ്ടുപിടിക്കാൻ ആർക്കും കഴിഞ്ഞിരുന്നില്ല.
ഒടുവിൽ 1880-ൽ  ആംതോർ എന്ന ഗണിതശാസ്ത്രജ്ഞനാണു് കൃത്യങ്കങ്ങൾ ഉപയോഗിച്ച് ഒരു നിർദ്ധാരണം അവതരിപ്പിച്ചതു്.
കന്നുകാലികളുടെ എണ്ണം ഏകദേശം 7.76 × 10 206544 {\displaystyle 7.76\times 10^{206544}} ആയിരിക്കണമെന്നും അത്രയും എണ്ണം കന്നുകാലികളുടേതു് ഈ ദൃശ്യപ്രപഞ്ചത്തിൽ തന്നെ ഒതുങ്ങാത്തത്ര വലിയൊരു കൂട്ടമായിരിക്കുമെന്നും അദ്ദേഹം ചൂണ്ടിക്കാണിച്ചു.
കന്നുകാലിപ്രശ്നത്തിന്റെ ശരിയും കൃത്യവുമായ, ദശാംശസംഖ്യകളായി എഴുതാവുന്ന ഉത്തരം മനുഷ്യബുദ്ധി മാത്രം ഉപയോഗിച്ച് കണ്ടുപിടിക്കുന്നതു് എളുപ്പമല്ല.
എന്നാൽ ആധുനികകാലത്തു് പ്രത്യേകം എഴുതിയുണ്ടാക്കിയ പ്രോഗ്രാമുകൾ (Multiple precision Arithmetic Tools) ഉപയോഗിച്ച്  ഇതു സാദ്ധ്യമാണു്.
പ്രശ്നത്തിന്റെ അവതരണം
ജർമ്മൻ ഭാഷയിൽ സംക്ഷിപ്തമായി തർജ്ജമ ചെയ്ത ഒരു രൂപത്തിൽ (ജോർജ്ജ് നെസ്സെൽമാൻൻ 1842; ക്രംബിയേഗെൽ 1880) പ്രശ്നം ഇങ്ങനെ എഴുതാം: "സുഹൃത്തേ, സിസിലിയി ലെമൈതാങ്ങളിൽ മേഞ്ഞുനടന്നിരുന്ന സൂര്യദേവന്റെ കന്നുകാലികളുടെ എണ്ണം കണക്കുകൂട്ടി കണ്ടുപിടിക്കൂ; അവ നാലു നിറങ്ങളിലുണ്ടു്; വെളുപ്പ്, കറുപ്പ്, മഞ്ഞ, മിശ്രവർണ്ണമായ പാണ്ടുകളോടുകൂടിയതു്; പശുക്കളേക്കാൾ കൂടുതൽ കാളകളുണ്ടു്; പിന്നെ, മഞ്ഞക്കാളകളുടെ എണ്ണത്തിന്റെ കൂടെ കറുത്ത കാളകളുടെ എണ്ണത്തിന്റെ രണ്ടിലൊന്നും മൂന്നിലൊന്നും കൂട്ടിയാൽ വെളുത്ത കാളകളുടെ എണ്ണം കിട്ടും. മഞ്ഞക്കാളകളുടെ എണ്ണത്തിന്റെ കൂടെ പാണ്ടുള്ള കാളകളുടെ എണ്ണത്തിന്റെ നാലിലൊന്നും അഞ്ചിലൊന്നും കൂട്ടിയാൽ കറുത്ത കാളകളുടെ എണ്ണം കിട്ടും. മഞ്ഞക്കാളകളുടെ എണ്ണത്തിന്റെ കൂടെ വെള്ളക്കാളകളുടെ എണ്ണത്തിന്റെ ആറിലൊന്നും ഏഴിലൊന്നും  കൂട്ടിയാൽ പാണ്ടുള്ള കാളകളുടെ എണ്ണം കിട്ടും. കൂടാതെ, കറുത്ത കന്നുകാലികളുടെ എണ്ണത്തിന്റെ മൂന്നിലൊന്നും നാലിലൊന്നും കൂട്ടിയാൽ  വെളുത്ത പശുക്കളുടെ എണ്ണത്തിനു് സമമാണു്. പാണ്ടുള്ള കന്നുകാലികളുടെ എണ്ണത്തിന്റെ നാലിലൊന്നും അഞ്ചിലൊന്നും കൂട്ടിയാൽ  കറുത്ത പശുക്കളുടെ എണ്ണത്തിനു് സമമാണു്. മഞ്ഞ കന്നുകാലികളുടെ എണ്ണത്തിന്റെ അഞ്ചിലൊന്നും ആറിലൊന്നും കൂട്ടിയാൽ  പാണ്ടുള്ള പശുക്കളുടെ എണ്ണത്തിനു് സമമാണു്. വെളുത്ത കന്നുകാലികളുടെ എണ്ണത്തിന്റെ ആറിലൊന്നും ഏഴിലൊന്നും കൂട്ടിയാൽ  മഞ്ഞ പശുക്കളുടെ എണ്ണത്തിനു് സമമാണു്. ഇതിൽ ഓരോ നിറത്തിലുമുള്ള കാളകളുടേയും പശുക്കളുടേയും എണ്ണം പറയാൻ കഴിഞ്ഞാൽ, താങ്കൾ കണക്കിൽ ഒരു തുടക്കക്കാരനല്ലെന്നു പറയാം. പക്ഷേ, വലിയൊരു വിദ്വാനാണെന്നു സമ്മതിക്കാൻ വയ്യ. എന്നാൽ ഇനി പറയുന്ന കാര്യങ്ങൾ കൂടി കണക്കിലെടുത്ത് ഒരുത്തരം കണ്ടുപിടിച്ചുതന്നാൽ, താങ്കളെ ഒരു ചക്രവർത്തിയെപ്പോലെ മാനിക്കാം. കാരണം, അങ്ങനെവന്നാൽ, താങ്കൾ സംഖ്യാശാസ്ത്രത്തിലെ ഏറ്റവും മിടുക്കനായ ഒരാളെന്നു സ്ഥാപിച്ചുകഴിഞ്ഞു!) വെളുത്ത കാളകൾ + കറുത്ത കാളകൾ = ഒരു പൂർണ്ണവർഗ്ഗം , പാണ്ടുള്ള കാളകൾ + മഞ്ഞ കാളകൾ = ഒരു ത്രികോണസംഖ്യ ".
ആർക്കിയോനിത്തോമൈമസ് ഇംഗ്ലീഷ് വിലാസം https://ml.wikipedia.org/wiki/Archaeornithomimus
അന്ത്യ ക്രിറ്റേഷ്യസ് കാലത്ത് ജീവിച്ചിരുന്ന ഒരു തെറാപ്പോഡ വിഭാഗം ദിനോസർ ആണ് ആർക്കിയോനിത്തോമൈമസ് .
പേരിന്റെ അർഥം "പുരാതന പക്ഷികളെ അനുകരിക്കുന്ന" എന്നാണ്.
ചൈനയിൽ നിന്നും ആണ് ഫോസ്സിൽ കണ്ടുകിട്ടിയിട്ടുള്ളത്.
മിശ്രഭോജി ആയിരുന്നു എന്ന് കരുതപെടുന്നു.
ഇവ ചെറിയ സസ്തിനികൾ, ചെടികൾ, പഴങ്ങൾ തുടങ്ങി, മറ്റു ദിനോസറുകളുടെ വിരിഞ്ഞിറങ്ങിയ ചെറിയ കുഞ്ഞുങ്ങളെ വരെ ആഹാരം ആക്കിയിരുന്നു എന്നും അനുമാനിക്കുന്നു.
ഏകദേശം 11 അടി പൊക്കവും, 50 കിലോഗ്രാം ഭാരവും ഉണ്ടായിരുന്നു ഇവയ്ക്ക്.
പിൻ കാലുകൾ ശക്തമായവ ആയിരുന്നു.
അവലംബം ↑ Galton, Peter and Smith, David, 1990, "Osteology of Archaeornithomimus asiaticus (Upper Cretaceous, Iren Dabasu Formation, People's Republic of China)", Journal of Vertebrate Paleontology Vol.
10, No. 2 (Jun. 21, 1990), pp. 255-265
ആർക്കിടെക്ചുറൽ ഡൈജെസ്റ്റ്
1920-ൽ അമേരിക്കയിൽ തുടങ്ങിവെച്ച ഒരു ആർക്കിടെചറൽ മാസികയാണ് ആർക്കിടെക്ചുറൽ ഡൈജെസ്റ്റ് .
ഈ മാസികയുടെ പേരിൽ ആർക്കിടെക്ചർ ഉണ്ടെങ്കിലും പ്രധാനമായും ഇന്റീരിയർ ഡിസൈനാണ് ഇതിലെ പ്രതിപാധ്യവിഷയം.
കോണ്ടെ നാസ്റ്റ് എന്ന കമ്പനിയാണ് ഈ മാസിക പ്രസിദ്ധീകരിക്കുന്നത്.
ആർക്കിയോഡോണ്ടോസോറസ് ഇംഗ്ലീഷ് വിലാസം https://ml.wikipedia.org/wiki/Archaeodontosaurus
ജുറാസ്സിക്‌ കാലത്തിന്റെ മധ്യത്തിൽ ജീവിച്ചിരുന്ന ഒരു ദിനോസറാണ് ആർക്കിയോഡോണ്ടോസോറസ് .
ഈ പേരിന്റെ അർഥം പുരാതനമായ പല്ല് ഉള്ള പല്ലി എന്നാണ് .
ഇവക്ക് 15 മീറ്റർ നീളവും, ഏകദേശം 20 ടൺ ഭാരവും ഉണ്ടായിരുന്നു.
അര ഉയരം ഇവക്ക് ഏകദേശം 5 മീറ്റർ ഉണ്ടായിരുന്നു എന്ന് കണക്കാക്കുന്നു.
Archaeodontosaurus descouensi പുറത്തേക്ക് ഉള്ള കണ്ണികൾ http://dml.cmnh.org/2005Nov/msg00059.html Archived 2016-03-03 at the Wayback Machine .
http://bsgf.geoscienceworld.org/cgi/content/french_abstract/176/5/467 http://www.dinosaurier-info.de/animals/dinosaurs/pages_a/archaeodontosaurus.php
ആർക്കിമിഡിയൻ പിരിയാണി ടർബൈൻ ആർക്കിമീഡിയൻ പിരിയാണി.
പിരിയാണി ടർബൈൻ ഒരു ജല ടർബൈൻ ആണ്.
ഇത് ജലത്തിന്റെ ഉയർന്ന തലത്തിലുള്ള സ്ഥാനികോർജ്ജത്തെ ഗതികോർജ്ജമായി മാറ്റാൻ ആർക്കിമീഡിയൻ പിരിയാണി തത്ത്വം ഉപയോഗിക്കുന്നു.
ഇതിനെ ജലചക്രവുമായി താരതമ്യം ചെയ്യാമെങ്കിലും ഇത് കൂടുതൽ കാര്യക്ഷമതയുള്ളതാകുന്നു..
അർദ്ധവൃത്താകൃതിയിലുള്ള തൊട്ടിയിൽ തിരിയുന്ന ആർക്കിമീഡിയൻ പിരിയാണി രൂപത്തിലുള്ള ടർബൈൻ ആണ്.
വെള്ളം താഴേക്ക് ഒഴുകുമ്പോൾ അതിന്റെ ഭാരം ടർബൈന്റെ ദളങ്ങളെ താഴേക്കു തള്ളുകയും  ടർബൈൻ തിരിയുകയും ചെയ്യുന്നു.
വെള്ളം തടസ്സമില്ലാതെ പുറത്തേക്ക് ഒഴുക്കി വിടുകയും ചെയ്യാം.
ടർബൈന്റെ മുകൾഭാഗം ചക്രങ്ങൾ വഴി വൈദ്യുതി ഉത്പാദക സംവിധാനവുമായി ഘടിപ്പിച്ചിരിക്കുന്നു.
ചരിത്രം പോളണ്ടിലെ ഒരു പിരിയാണി ടർബൈൻ
സിറാക്യൂസിലെ ആർക്കിമിഡീസ് (കൃ.മു 287-212) കണ്ടുപിടിച്ചതാണിത്.
ഒഴുകുന്ന ജലസ്രോതസ്സിൽ നിന്ന് ജലസേചനത്തിന് മുകളിലേക്ക് ഉയർത്തുന്നതിനാണ് ഇത് ഉപയോഗിച്ചിരുന്നത്.
1819ൽ ഫ്രെഞ്ച് എഞ്ചിനീയർ ക്ലൗഡ് ലൂയിസ് മാരി ഹെൻറി നാവിയർ  ജലചക്രമായി ഉപയോഗിക്കാമെന്നു നിർദ്ദേശിച്ചു.
1922ൽ വില്യം മോർഷർ, അമേരിക്കയിൽ ഹൈഡ്രൊഡൈനാമിക് സ്ക്രൂ ടർബൈൻ ആയി പേറ്റന്റ് നേടി.
ഇത് അധികം ആഴമില്ലാത്തതും(1 മീ. മുതൽ 10 മീ. വരെ) അധികം ഒഴുക്കില്ലാത്തതും ഉള്ള പുഴകളിൽ ഉപയോഗിക്കാം.
നിർമ്മാണത്തിലെ പ്രത്യേകതകൾ കൊണ്ടും വേഗതക്കുറവുകൊണ്ടും വന്യജലജീവി സൗഹൃദപരമായാണ് കണക്കാക്കുന്നത്.
“മത്സ്യസൗഹൃദ”മെന്ന് മുദ്ര കുത്തിയിരിക്കുന്നു.
പ്രകൃതി- വന്യജീവി സംരക്ഷണം ആവശ്യമുള്ളിടത്ത് ഉപയോഗിക്കാവുന്നതാണ്.
കൂടുതൽ വായനയ്ക്ക് P. J. Kantert: Manual for Archimedean Screw Pump , Hirthammer Verlag 2008, ISBN 978-3-88721-896-6 P. J. Kantert: Praxishandbuch Schneckenpumpe .
Hirthammer Verlag 2008, ISBN 978-3-88721-202-5 William Moerscher - Patent US1434138 K. Brada, K.-A.
Radlik - Water Screw Motor to Micro Power Plant - First Experiences of Construction and Operation (1998) K. Brada - Micro Power Plant with Water Screw Motor (1995) K. Brada, K.-A.
Radlik - Water Power Screw - Characteristic and Use (1996) K. Brada, K.-A.
Radlik, (1996).
Water screw motor for micropower plant.
6th Intl.
Heat exchange and renewable energy sources, 43–52, W. Nowak, ed.
Wydaw Politechniki Szczecińskiej, Szczecin, Poland.
അവലംബം പുറത്തേക്കുള്ള കണ്ണികൾ Archimedes' screw power plants എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Archimedes' screw Commercially available hydrodynamic screw turbine Archived 2016-08-16 at the Wayback Machine .
Information on one of the manufacturers Archived 2013-12-16 at the Wayback Machine .
The first screw turbine in Poland (in Polish)
ആർക്കിമിഡീസ്‌ ഇംഗ്ലീഷ് വിലാസം https://ml.wikipedia.org/wiki/Archimedes ബെർലിനിലെ അർഷെനോൾഡ് വാനനിരീക്ഷണകേന്ദ്രത്തിൽ സ്ഥിതി ചെയ്യുന്ന ആർക്കിമിഡീസിന്റെ ഓട്ടു പ്രതിമ.
1972- അനാഛേദനം ചെയ്ത പ്രതിമയാണിത്.
പുരാതന ഗ്രീക്ക് ഗണിതശാസ്ത്രജ്ഞനും , ഭൗതികശാസ്ത്രജ്ഞനും , എഞ്ചിനീയറുമായിരുന്നു ആർക്കിമീദിസ് (യൂനാനി: Άρχιμήδης) (ബി.സി.ഇ. 287 – 212).
സിസിലി ദ്വീപിലെ സിറക്യൂസിൽ ബി.സി. 287-ലാണ്‌ ആർക്കിമീദീസ്‌ ജനിച്ചത്‌.
ഗണിതശാസ്ത്രജ്ഞൻ , ഭൗതികശാസ്ത്രജ്ഞൻ , എഞ്ചിനിയർ , ജ്യോതിശാസ്ത്രജ്ഞൻ , കണ്ടുപിടിത്തങ്ങൾ നടത്തിയവ്യക്തി എന്നീ നിലകളിൽ ഇദ്ദേഹം പ്രശസ്തനായിരുന്നു .
ഇദ്ദേഹത്തിന്റെ ജീവിതത്തെക്കുറിച്ച് കാര്യമായ വിവരങ്ങൾ ലഭ്യമല്ലെങ്കിലും പുരാതനകാലത്തെ പ്രധാനപ്പെട്ട ശാസ്ത്രകാരന്മാരിൽ ഒരാളായി ആർക്കിമിഡീസ് കണക്കാക്കപ്പെടുന്നു.
ഗണിതത്തിലേയും ജ്യാമിതിയിലേയും കണ്ടെത്തലുകൾ കൂടാതെ അക്കാലത്തെ നൂതനമായ യന്ത്രങ്ങളുടെ നിർമ്മിതിയും ആർക്കിമിഡീസിനെ പ്രശസ്തനാക്കുന്നു.
ഹൈഡ്രോസ്റ്റാറ്റിക്സ് എന്ന ശാസ്ത്രശാഖക്ക് അടിത്തറയിട്ട ആർക്കിമിഡീസ് യന്ത്രങ്ങളുടെ അടിസ്ഥാനമായ ഉത്തോലകങ്ങളുടെ തത്ത്വങ്ങൾ വിശദീകരിക്കുന്നതിലും വിജയിച്ചു.
വളരെ ബുദ്ധിപരമായി യന്ത്രങ്ങൾ ( കോട്ടകളെ കീഴടക്കാനുള്ളവ ഉൾപ്പെടെ ) നിർമിച്ചിരുന്നയാളായിരുന്നു ആർക്കിമിഡീസ്.
സ്ക്രൂ പമ്പ് ഇദ്ദേഹത്തിന്റെ പേരിലാണ് അറിയപ്പെടുന്നത്.
ആർക്കിമിഡീസ് ശത്രുക്കപ്പലുകളെ കടലിൽ നിന്നുയർ‌ത്താനും കണ്ണാടികൾ ഉപയോഗിച്ച് കപ്പലുകൾക്ക് തീ കൊളുത്താനുമുള്ള സംവിധാനങ്ങൾ കണ്ടുപിടിച്ചിട്ടുണ്ട് എന്ന അവകാശവാദങ്ങൾ ശാസ്ത്രീയ പരീക്ഷണങ്ങൾക്ക് വിധേയമാക്കപ്പെട്ടിട്ടുണ്ട്.
ഇദ്ദേഹം പുരാതനകാലത്തെ ഏറ്റവും പ്രമുഖ ഗണിതശാസ്ത്രജ്ഞനായി കണക്കാക്കപ്പെടുന്നു.
എല്ലാ കാലത്തേയും ഏറ്റവും പ്രധാന ഗണിതശാസ്ത്രജ്ഞന്മാരിൽ ഒരാളുമാണ് ഇദ്ദേഹം.
ഒരു പരബോ‌ളയുടെ ആർക്കിനുള്ളിലുള്ള വിസ്തീർണ്ണം കണ്ടെത്താനായി ഇദ്ദേഹം ശ്രമം നടത്തിയിരുന്നു.
പൈയുടെ മൂല്യം കൃത്യതയോടെ ഇദ്ദേഹം കണ്ടുപിടിച്ചിരുന്നു.
ആർക്കിമിഡീസ് സ്പൈറൽ ഇദ്ദേഹമാണ് കണ്ടുപിടിച്ചത്.
സിറാക്യൂസ് വളയപ്പെട്ടതിനിടെയാണ് ആർക്കിമിഡീസ് മരിച്ചത്.
ഇദ്ദേഹത്തിനെ സംരക്ഷിക്കണം എന്ന ഉത്തരവുണ്ടായിട്ടും ഒരു റോമൻ സൈനികൻ ആർക്കിമിഡീസിനെ കൊലപ്പെടുത്തുകയായിരുന്നു.
ആർക്കിമിഡീസിന്റെ ശവകുടീരം സന്ദർശിച്ചതിനെപ്പറ്റി സിസെറോ വിവരിക്കുന്നുണ്ട്.
ഒരു സിലിണ്ടറിനുള്ളിൽ കൊത്തിവച്ച ഗോളം ഈ ശവകുടീരത്തിനു മീതേ ഉണ്ടായിരുന്നതായി ഇദ്ദേഹം വിവരിക്കുന്നുണ്ട്.
ഒരു ഗോളത്തിന് സിലിണ്ടറിനെ അപേക്ഷിച്ച് മൂന്നിൽ രണ്ട് വ്യാപ്തവും ഉപരിതലവിസ്തീർണ്ണവുമാണുള്ളതെന്ന് ആർക്കിമിഡീസ് തെളിയിച്ചിരുന്നു.
ഇതായിരുന്നു തന്റെ ഏറ്റവും മികച്ച കണ്ടുപിടിത്തം എന്നായിരുന്നു ഇദ്ദേഹം കണക്കാക്കിയിരുന്നത്.
ഇദ്ദേഹത്തിന്റെ കണ്ടുപിടിത്തങ്ങൾ പുരാതനലോകത്ത് പ്രസിദ്ധമായിരുന്നെങ്കിലും ഗണിതശാസ്ത്രസിദ്ധാന്തങ്ങൾ പരക്കെ അറിയപ്പെട്ടിരുന്നില്ല.
അലക്സാണ്ട്രിയയിലെ ഗണിതശാസ്ത്രജ്ഞർ ഇദ്ദേഹത്തിന്റെ കൃതികൾ വായിക്കുകയും തങ്ങളുടെ കൃതികളിൽ ഇദ്ദേഹത്തെ ഉദ്ധരിക്കുകയും ചെയ്തിരുന്നു.
എങ്കിലും എ.ഡി. 530 വരെ ഇദ്ദേഹത്തിന്റെ കൃതികൾ സമാഹ‌രിക്കപ്പെട്ടിരുന്നില്ല.
മിലേറ്റസിലെ ഇസിഡോർ ആണ് ആദ്യമായി ആർക്കിമിഡീസിന്റെ ഗണിതശാസ്ത്രകൃതികൾ സമാഹരിച്ചത്.
യൂടോഷ്യസ് എഴുതിയ വിശദീകരണവും ഈ കൃതിയിൽ ഉണ്ടായിരുന്നു.
ആദ്യമായി ആർക്കിമിഡീസിന്റെ ഗണിതശാസ്ത്രസിദ്ധാന്തങ്ങൾ പരക്കെ അറിയപ്പെട്ടുതുടങ്ങിയത് ഇതിനു ശേഷമാണ്.
ആർക്കിമിഡീസിന്റെ കൃതികളുടെ ചുരുക്കം കോപ്പികളേ മദ്ധ്യകാലഘട്ടം അതിജീവിച്ചുള്ളൂവെങ്കിലും നവോത്ഥാനകാലത്തെ ശാസ്ത്രജ്ഞർക്ക് ഈ ഗ്രന്ഥങ്ങൾ നൽകിയ ഊർജ്ജം ചെറുതല്ല.
1906-ൽ ഇതിനുമുൻപ് അറിവില്ലാതിരുന്ന ചില ആർക്കിമിഡീസ് കൃതികൾ ( ആർക്കിമിഡീസ് പാലിംസ്പെക്റ്റ് ) കണ്ടെത്തപ്പെട്ടത് ഇദ്ദേഹം തന്റെ സിദ്ധാന്തങ്ങളിൽ എങ്ങനെ എത്തിപ്പെട്ടു എന്ന തെളിവ് നൽകുന്നു.
ആർക്കിമെഡിസ് തത്ത്വം കിരീടത്തിൽ മായം ചേർത്തിട്ടുണ്ടോ എന്ന് ആർക്കിമിഡീസ് കണ്ടുപിടിച്ച വിധം
സിറക്യൂസിലെ ഹീറോ രണ്ടാമൻ രാജാവ്‌ ഒരു സ്വർണ്ണകിരീടം ഉണ്ടാക്കിയപ്പോൾ അതിൽ മായം ചേർന്നിട്ടുണ്ടോ എന്ന് നോക്കാൻ ആർക്കിമിഡീസിനെ ചുമതലപ്പെടുത്തി.
കിരീടത്തിന്റെ വ്യാപ്തം അറിഞ്ഞാലെ അതിന്റെ സാന്ദ്രത അളക്കാൻ പറ്റുകയുള്ളു.
കിരീടം ഉരുക്കി വ്യാപ്തം അളക്കാവുന്ന ഒരു ആകൃതിയിലേക്ക് മാറ്റാൻ രാജാവ്‌ സമ്മതിക്കുകയും ഇല്ല.
അദ്ദേഹം ഇതിനെക്കുറിച്ച്‌ ചിന്തിക്കാൻ തുടങ്ങി.
ഈ ചിന്തയുമായി കുളിക്കാനിറങ്ങിയ ആർക്കിമിഡീസ്‌ ആ കുളിത്തൊട്ടിയിലെ വെള്ളം കവിഞ്ഞൊഴുകുന്നത്‌ ശ്രദ്ധിച്ചു.
ഇത് കണ്ടപ്പോൾ കിരീടത്തിന്റെ വ്യാപ്തം അളക്കുന്നതിന് അത് വെള്ളത്തിൽ മുക്കുമ്പോൾ  അത്‌ ആദേശം ചെയ്യുന്ന വെള്ളത്തിന്റെ വ്യാപ്തം അളന്നാൽ മതിയെന്ന്  അദ്ദേഹത്തിന്റെ ബുദ്ധിയിലുദിച്ചു.
എന്നാൽ ഇങ്ങനെ കിരീടത്തിന്റെ വ്യാപ്തവും അതിൽനിന്നു അതിന്റെ സാന്ദ്രതയും കണ്ടുപിടിക്കുന്നതിനു പകരം കിരീടത്തിന്റെയും ശുദ്ധമായ സ്വർണത്തിന്റെയും സാന്ദ്രതയിലുള്ള വ്യത്യാസം കണ്ടെത്താനുള്ള  ഒരു വിദ്യ അദ്ദേഹം കണ്ടുപിടിച്ചു.
ഇതിന്റെ ആവേശത്തിൽ  "യുറീക്കാ..യുറീക്കാ" എന്ന് വിളിച്ച്‌ കൂവിക്കൊണ്ട്‌ ആർക്കിമിഡീസ്‌ കൊട്ടാരം വരെ ഓടി എന്ന് പറയപ്പെടുന്നു .
"കണ്ടെത്തി" എന്നാണ്‌ "യുറീക്കാ"എന്നവാക്കിനർഥം.
ഈ കണ്ടുപിടിത്തത്തിൽ നിന്നാണ് പ്രശസ്തമായ ആർക്കിമിഡീസ്‌ തത്ത്വം ഉണ്ടാകുന്നത്.
“ ദ്രാവകത്തിൽ ഒരു വസ്തുവിന്റെ ഭാരനഷ്ടവും അത്‌ ആദേശം ചെയ്യുന്ന ദ്രാവകത്തിന്റെ ഭാരവും തുല്യമാണ്‌. ”
പ്രശസ്തമായ ആർക്കിമെഡിസ് തത്ത്വം ഉണ്ടാകുന്നത്.
ആർക്കിമിഡീസ് സ്ക്രൂ ആർക്കിമിഡീസ് സ്ക്രൂ പ്രവർത്തിക്കുന്ന വിധം.
ആർക്കിമിഡീസിന്റെ കണ്ടുപിടിത്തങ്ങളിൽ ഏറിയവയും അദ്ദേഹം ജീവിച്ചിരുന്ന  സിറക്യൂസിലെ ആവശ്യങ്ങൾ നിറവേറ്റുന്നതിനായിരുന്നു.
ഒരിക്കൽ  ഹീറോ രണ്ടാമൻ രാജാവ്‌ ഒരു വലിയ കപ്പൽ നിർമ്മിക്കുവാൻ ആർക്കിമിഡീസിനെ ചുമതലപ്പെടുത്തി.
സിറകുസിയ എന്ന് പേരിട്ട ഈ കപ്പൽ പുരാതന കാലത്തെ ഏറ്റവും വലിയ കപ്പലായി കരുതപ്പെടുന്നു.
600 ഓളം പേർക്ക് ഒരേസമയം യാത്ര ചെയ്യാവുന്നത്ര വലിപ്പമുള്ളതായിരുന്നു ഇത്.
ഇത്രയും വലിയ കപ്പലിന്റെ ചോർച്ചയിൽ നിന്ന് വരുന്ന വെള്ളം കോരിക്കളയാൻ ആർക്കിമിഡീസ് കണ്ടുപിടിച്ച ഉപകരണമാണ് ആർക്കിമിഡീസ് സ്ക്രൂ.
ഇത് കൈ തിരിച്ചാണ് പ്രവർത്തിച്ചിരുന്നത്.
ദ്രാവകങ്ങളും കൽക്കരി , ധാന്യം തുടങ്ങിയ വസ്തുക്കളും നീക്കുന്നതിന് ഇന്നും ആർക്കിമിഡീസ് സ്ക്രൂ ഉപയോഗിക്കുന്നു .
പെട്ടിയും പറയും ഈ സംവിധാനത്തിന്റെ ഒരു വകഭേദമാണ്.
ആർക്കിമെഡസ് ക്ലോ
സിറക്യൂസ്‌ ഒരു തുറമുഖ നഗരമായിരുന്നു.
ഈ നഗരത്തെ ആക്രമിക്കുവാൻ വരുന്ന യുദ്ധക്കപ്പലുകളെ നേരിടാൻ ആർക്കിമിഡീസ്  നിരവധി നൂതന യന്ത്രങ്ങൾ രൂപകല്പന ചെയ്തു.
അവയിൽ ഒന്നാണ് ആർക്കിമിഡീസ് ക്ലോ.
ഇന്നത്തെ കാലത്തുള്ള ഒരു ക്രയിനിനു സമാനമായിരുന്നു ഇതിന്റെ പ്രവർത്തനം.
ഏതെങ്കിലും യുദ്ധക്കപ്പൽ ഇതിന്റെ പരിധിക്കുള്ളിൽ വന്നുപെട്ടാൽ ഇതിന്റെ നീളത്തിലുള്ള യന്ത്ര കൈ നീണ്ടുചെന്നു അതിന്റെ അറ്റത്തുള്ള കൊളുത്ത് കൊണ്ട് ആ കപ്പലിനെ ഉടക്കുന്നു.
പിന്നീടു ഇത് ആ കപ്പലിനെ കുത്തനെ ഉയർത്തുകയും ഒടുവിൽ പൊടുന്നനെ വെള്ളത്തിലേക്ക്‌ ഇടുകയും ചെയ്യുമായിരുന്നു.
ഇതോടെ ആ കപ്പൽ ഒന്നുകിൽ മുങ്ങിപ്പോകുകയോ , കേടു വരികയോ ചെയ്യുമായിരുന്നു.
212-ൽ രണ്ടാം പ്യൂണിക് യുദ്ധത്തിൽ ഇവ ഉപയോഗിച്ചതായി പോളിബിയസ്, ലിവി എന്നീ ചരിത്രകാരന്മാർ രേഖപ്പെടുത്തിയിട്ടുണ്ട്‌.
ആർക്കിമെഡിസ് താപ രശ്മി ആർക്കിമിഡീസ് താപ രശ്മി.
ആർക്കിമിഡീസിന്റെ മറ്റൊരു പ്രധാന കണ്ടുപിടിത്തമായിരുന്നു ഇത്.
ഇതും സിറക്യൂസിനെ ആക്രമിക്കാൻ വരുന്ന റോമൻ നാവിക സേനയെ നേരിടാൻ വേണ്ടിയാണ് നിർമ്മിക്കപ്പെട്ടത്.
സൂര്യന്റെ രശ്മികൾ ഒരു കൂട്ടം കണ്ണാടികളുടെ സഹായത്തോടെ ഒരു കേന്ദ്ര ബിന്ദുവിലേക്ക്  പ്രതിഫലിപ്പിച്ചു അതിനെ കത്തിച്ചു കളയുകയായിരുന്നു ഇത് ചെയ്തിരുന്നത്.
റോമൻ കപ്പലുകളുടെ നേർക്ക് ഇത് വിജയകരമായി പ്രയോഗിച്ചതായി യവന ചരിത്രകാരൻ ലുഷ്യൻ രേഖപെടുത്തിയിട്ടുണ്ട്‌.
ചെമ്പിന്റെയോ പിത്തളയുടെയോ മിനുക്കിയ പ്രതലങ്ങൾ(പടയാളികളുടെ പരിച) കണ്ണാടി ആയി ഉപയോഗിച്ചു എന്നാണ് കരുതപ്പെടുന്നത്.
ഇത് പ്രായോഗികമായി ഉപയോഗിക്കാൻ നല്ല വെയിലും തെളിഞ്ഞ ആകാശവും സൗകര്യപ്രദമായ അകലത്തിൽ അനങ്ങാതെ നിൽക്കുന്ന ഒരു  ശത്രു കപ്പലും വേണമായിരുന്നു.
ഇതിനെക്കാൾ ഫലപ്രദമായി കപ്പലുകളെ നേരിടാൻ കത്തുന്ന അമ്പുകൾ , ആർക്കിമിഡീസ് തന്നെ നിർമിച്ച ഭീമൻ കല്ലുകൾ എറിയുന്ന തെറ്റാലികൾ   എന്നിവ അന്നത്തെ കാലത്തുണ്ടായിരുന്നു എന്ന് വിമർശകർ ചൂണ്ടി കാട്ടുന്നു.
ആധുനിക കാലത്ത് പലരും ഇതിനെ പുനർസൃഷ്ടിച്ചു പരീക്ഷിച്ചു നോക്കിയിട്ടുണ്ട്.
1972 ൽ  ലോവന്നിസ് സക്കാസ് എന്ന ഗ്രീക് ശാസ്ത്രജ്ഞൻ 5 അടി നീളവും 3 അടി വീതിയും ഉള്ള, ചെമ്പ് പൂശിയ, 70 കണ്ണാടികൾ കൊണ്ട് ഇത് നിർമിച്ചു.
കൃത്യമായി സജ്ജീകരിച്ചപ്പോൾ 160 അടി അകലത്തിലുണ്ടായിരുന്ന ഒരു കപ്പലിനെ നിമിഷങ്ങൾക്കുള്ളിൽ കത്തിച്ചു ചാമ്പലാക്കാൻ ഇതിനു കഴിഞ്ഞു.
2005 ൽ മാസുചുസറ്റസ് ഇൻസ്ടിടുട്ട് ഓഫ് ടെക്നോളജിയിലെ ഒരു കൂട്ടം വിദ്യാർത്ഥികൾ ഒരടി നീളമുള്ള 127 ചതുര കണ്ണാടികൾ കൊണ്ട് ഒരു പരിശ്രമം നടത്തി.
100 അടി ദൂരെയുള്ള ഒരു ബോട്ട് മുഴുവൻ കത്തിക്കുവാൻ സാധിച്ചില്ലെങ്കിലും കുറച്ചു തീയും പുകയുമൊക്കെ ഉണ്ടാക്കാൻ അവർക്ക് കഴിഞ്ഞു.
മറ്റു കണ്ടുപിടിത്തങ്ങൾ "എനിക്ക് നില്ക്കാൻ ഒരു സ്ഥലം തരൂ, ഞാൻ ഭൂമിയെ നീക്കാം"
ആർക്കിമിഡീസ് ഉത്തോലകങ്ങളുടെ പ്രവർത്തനത്തെ കുറിച്ചുള്ള ആധികാരികമായ നിരവധി രചനകൾ നടത്തിയിട്ടുണ്ട്.
ഉത്തോലകങ്ങളുടെ പ്രവർത്തനത്തെ കുറിച്ചുള്ള തന്റെ പഠനത്തിനിടയിൽ "എനിക്ക് നില്ക്കാൻ ഒരു സ്ഥലം തരൂ, ഞാൻ ഭൂമിയെ നീക്കാം" എന്ന് പ്രസ്താവിച്ചതായി പറയപ്പെടുന്നു.
കപ്പികളുടെ പ്രവർത്തനത്തെ കുറിച്ചുള്ള അദ്ദേഹത്തിന്റെ പഠനം , തെറ്റാലികളുടെ ഉന്നം മെച്ചപ്പെടുത്താനുള്ള മാറ്റങ്ങൾ, കപ്പലിന്റെ വേഗം അളക്കുവാനുള്ള ഉപകരണത്തിന്റെ കണ്ടുപിടിത്തം എന്നിവ എടുത്തു പറയത്തക്കതാണ്.
212-ൽ രണ്ടാം പ്യൂണിക് യുദ്ധത്തിന്റെ നാളുകളിലാണ് ആർക്കിമിഡീസ് കൊല്ലപ്പെട്ടത്.
പുരാതന ഗ്രീക്ക് ചരിത്രകാരനായ പ്ലൂട്ടാർക്ക് ആർക്കിമിഡീസിന്റെ മരണത്തെപ്പറ്റി രണ്ടു ഭാഷ്യങ്ങൾ നൽകുന്നുണ്ട്.
പ്യൂണിക് യുദ്ധകാലത്ത് ജനറൽ മാർക്കസ് ക്ലൌഡിയസ് മാർഴ്സെലസിന്റെ നേതൃത്വത്തിലുള്ള റോമൻ സൈന്യം രണ്ടു വർഷത്തെ ഉപരോധത്തിനുശേഷം സിറക്യൂസ് നഗരം കീഴടക്കി.
ഈ സമയത്ത് ആർക്കിമിഡീസ് ഒരു ഗണിതശാസ്ത്ര പ്രശ്നം പരിഹരിക്കാനുള്ള കടുത്ത ആലോചനയിലായിരുന്നു.
തന്നോടൊപ്പം വന്ന് ജനറൽ മാഴ്സലസിനെ മുഖം കാണിക്കാൻ ഒരു റോമൻ സൈനികൻ ആർക്കിമിഡീസിനോടാജ്ഞാപിച്ചു.
എന്നാൽ തന്റെ ഗണിതപ്രശ്നം പരിഹരിക്കാതെ എങ്ങോട്ടുമില്ലെന്ന വാശിയിലായിരുന്നു ആർക്കിമിഡീസ്.
ഇതിൽ ക്ഷുഭിതനായ സൈനികൻ വാളെടുത്ത് അദ്ദേഹത്തെ വധിച്ചു.
ആർക്കിമിഡീസിന്റെ മരണത്തെപ്പറ്റി ഏറ്റവും പ്രചാരമുള്ള ഭാഷ്യം ഇതാണ്.
അത്ര കേട്ടുകേൾവിയില്ലാത്ത മറ്റൊരു കഥകൂടി പ്ലൂട്ടാർക്ക് വിശദീകരിക്കുന്നുണ്ട്.
റോമൻ സൈന്യത്തിനുമുന്നിൽ കീഴടങ്ങാൻ ശ്രമിക്കുന്നതിനിടെ ആർക്കിമിഡീസ് അബദ്ധത്തിൽ കൊല്ലപ്പെടുകയായിരുന്നുവെന്നാണ് ഇതു സൂചിപ്പിക്കുന്നത്.
ഈ കഥയനുസരിച്ച് ആർക്കിമിഡീസ് തന്റെ ഗണിതശാസ്ത്ര ഉപകരണങ്ങളുമായാണ് കീഴടങ്ങാനെത്തിയത്.
അദ്ദേഹത്തിന്റെ കയ്യിലുള്ളവ വിലപിടിപ്പുള്ള വസ്തുക്കളാണെന്നു തെറ്റിദ്ധരിച്ച് റോമൻ സൈനികൻ ആർക്കിമിഡീസിനെ വധിക്കുകയായിരുന്നത്രേ.
ആർക്കിമിഡീസിനെ അപകടപ്പെടുത്തരുതെന്ന് പ്രത്യേക നിർദ്ദേശം പുറപ്പെടുവിച്ചിരുന്ന ജനറൽ മാഴ്സലസ് അദ്ദേഹം കൊല്ലപ്പെട്ടതറിഞ്ഞ് ക്ഷുഭിതനായിരുന്നെന്നും വാദങ്ങളുണ്ട് .
അവലംബം Archimēdous Panta sōzomena , 1615 ↑ 1 2 ↑ ↑ ↑ ↑ ↑ ↑ {{ cite web }} : Cite has empty unknown parameter: | 1= ( help ) ↑ {{ cite web }} : Cite has empty unknown parameter: | 1= ( help ) ↑ ↑ പുറത്തേക്കുള്ള കണ്ണികൾ BBC യുടെ സീക്രട്ട് ഓഫ് ദി എന്ഷിയന്റ്സ് എന്ന പരിപാടിയിൽ ആർക്കിമിഡീസ് ക്ലോ: പുറം 5
ആർക്കിയോനിത്തോയ്ഡീസ് ഇംഗ്ലീഷ് വിലാസം https://ml.wikipedia.org/wiki/Archaeornithoides
മിനി റാപ്റ്റോർ ജെനുസിൽ പെട്ട തെറാപ്പോഡ വിഭാഗം ദിനോസർ ആണ് ആർക്കിയോനിത്തോയ്ഡീസ് .
അന്ത്യ ക്രിറ്റേഷ്യസ് കാലത്ത് മംഗോളിയയിൽ ആണ് ഇവ ജീവിച്ചിരുന്നത്.
പേരിന്റെ അർത്ഥം പ്രാചീനമായ പക്ഷിയെ പോലെ ഉള്ള ആകൃതി എന്നാണ്.
പുരാതന ഗ്രീക്ക്‌ ഭാഷയിലെ മുന്ന് വാക്കുകൾ ചേർന്നതാണ്.
ആർക്കിയോ ἀρχαῖος , ഓർനിത്തോ ὄρνις , ഡീസ് εἶδος.
പൂർണമല്ലാത്ത തലയോട്ടി , കിഴ് താടി എല്, പല്ലുകൾ എന്നിവയാണ് ടൈപ്പ് സ്പെസിമെൻ ആയി കിട്ടിയിട്ടുള്ളത് .
ഇത് ഒരു പ്രായപൂർത്തി ആവാത്ത സ്പെസിമെൻ ആണ് എന്ന് കരുതുന്നു.
ആധാരമെഴുത്ത് ഈ താൾ മെച്ചപ്പെടുത്തുകയോ ഇതിലുള്ള പ്രശ്നങ്ങൾ സം‌വാദം താളിൽ രേഖപ്പെടുത്തുകയോ ചെയ്യേണ്ടതാണ്‌.
In Template:Multiple issues , found parameter #1 as " This article may be in need of reorganization to comply with Wikipedia's layout guidelines . Please help by editing the article to make improvements to the overall structure. ( ജൂലൈ 2017 ) ( Learn how and when to remove this message ) ഈ ലേഖനത്തിൽ വിഷയം പരിചിതമല്ലാത്തവർക്ക് സാഹചര്യം വ്യക്തമാകത്തക്ക പശ്ചാത്തല വിവരണം ലഭ്യമല്ല . ഒരു നല്ല മുഖവുര നൽകി ഈ ലേഖനം മെച്ചപ്പെടുത്താൻ സഹായിക്കൂ. ( ജൂലൈ 2017 ) ഈ ലേഖനത്തിന് പ്രധാന ഭാഗം ഇല്ല . ദയവായി ഈ ലേഖനത്തിന് ഒരു ആമുഖഭാഗം ചേർത്ത് സഹായിക്കുക. കൂടുതൽ വിവരങ്ങൾക്ക് ലേഖനത്തിന്റെ ഉള്ളടക്ക ക്രമവും , വിക്കിപീഡിയയുടെ പ്രധാനഭാഗത്തിനുള്ള മാർഗ്ഗരേഖയും കാണുകയും ആവശ്യമുള്ള എല്ലാ വിവരങ്ങളും ഉൾപ്പെടുത്തപ്പെട്ടിട്ടുണ്ടെന്ന് ഉറപ്പ് വരുത്തുകയും ചെയ്യുക. ഇക്കാര്യം ലേഖനത്തിന്റെ സംവാദത്താളിൽ ചർച്ച ചെയ്യുക. ( ജൂലൈ 2017 ) ( Learn how and when to remove this message ) "; ...
മനുഷ്യന്റെ ബുദ്ധിവികാസം സംഭവിച്ച കാലം മുതൽക്കുതന്നെ കരണങ്ങൾ ചമക്കലും സൂക്ഷിപ്പും നിലവിലുണ്ടായിരുന്നു എന്ന് കരുതേണ്ടിയിരിക്കുന്നു.
തീരുമാനങ്ങളുടെ വ്യക്തതക്കും കൃത്യതക്കും പിന്നീടുള്ള വിശകലനത്തിനും സഹായകമാകുവാൻ വേണ്ടിയാണ് ഇത്തരത്തിലുള്ള രേഖപ്പെടുത്തലുകൾ ഉപയോഗിച്ചിരുന്നത്.
ആവശ്യമായ മുദ്രകളിൽ എഴുതിയതോ പൊന്തിച്ചടിച്ചതോ ആയ എന്തു രേഖപ്പെടുത്തലിനെയും/കരണത്തെയും പൊതുവായി ആധാരം എന്ന് പറയുന്നു.
കാലാന്തരത്തിൽ തുകലിലും ഓലയിലും പിന്നീട് കടലാസുകളിലും ഇവ രേഖപ്പെടുത്തി സൂക്ഷിച്ചു കൊണ്ടിരിക്കുന്നു.
പ്രാചീന കാലത്തുണ്ടായിരുന്നതിൽ നിന്ന് വ്യത്യസ്തമായി ഇന്ന് ഇത്തരം കരണങ്ങൾ പ്രമാണങ്ങൾ എന്നിവ ചമയ്ക്കുന്നത് ഒരു തൊഴിൽ മേഖലയായി ഉരുത്തിരിഞ്ഞിട്ടുണ്ട്.
ഇത്തരം ആളുകൾ സർക്കാർ അംഗീകരിച്ച ലൈസൻസികളായി രാജ്യമെങ്ങും തൊഴിലെടുക്കുന്നു.
കേരളത്തിൽ ഏറ്റവുമധികം റവന്യൂ വരുമാനം സർക്കാരിന് നേടിക്കൊടുക്കുന്ന മൂന്നാമത്തെ വകുപ്പാണ് റജിസ്ട്രേഷൻ വകുപ്പ് .
അതിന്റെ മോണിട്ടറിങ്ങിന് കീഴിൽ റജിസ്ട്രേഷൻ നിയമങ്ങൾക്ക് വിധേയരായാണ് ഇത്തരം ഏജൻസികൾ പ്രവർത്തിക്കുന്നത്.
ഇത്തരം ഏജന്റുകൾ വസ്തു റജിസ്ട്രേഷൻ വിവാഹ റജിസ്ട്രേഷൻ മുതലായി റജിസ്ട്രേഷൻ വകുപ്പിൽ‍‍ നിന്ന് പൊതുജനങ്ങൾക്ക് ലഭ്യമാക്കേണ്ടുന്ന ഏത് സേവനങ്ങളും നിശ്ചിത ഫീസ് ഈടാക്കിക്കൊണ്ട് ചെയ്തു കൊടുക്കുന്നു.
ഇവർക്ക് നിശ്ചിതമായ അധികാരപരിധികളുമുണ്ട്.
കക്ഷികൾ കൊണ്ടുവരുന്ന കരണങ്ങളുടെയുടെയും തിരിച്ചറിയൽ രേഖകളുടെയും അനന്യതയും സൂക്ഷ്മതയും കൃത്യതയും സത്യസന്ധതയും പരിശോധിച്ചും  നിയമാനുസൃതമായി ഫീസുകൾ ഒടുക്കാൻ സഹായിച്ചും ഇടപാടുകൾ സത്യസന്ധമായി നടത്തേണ്ടത് ഇവരുടെ ഉത്തരവാദിത്തമാണ്.
ഇത്തരം ഏജൻസികളായി ലൈസൻസ് സമ്പാദിക്കുന്നതിനായി റജിസ്ട്രേഷൻ വകുപ്പ് നടത്തുന്ന പരീക്ഷകൾ ജയിക്കേണ്ടതുണ്ട്.
ആധാരം എഴുതുന്നതിനും തയ്യാറാക്കുന്നതിനും വ്യത്യസ്ത ലൈസൻസുകളാണുള്ളത്.
ആധാരം തയ്യാറാക്കൽ ലൈസൻസി ഒപ്പിട്ട് സാക്ഷ്യപ്പെടുത്താത്ത ആധാരങ്ങൾ റജിസ്ട്രേഷന് യോഗ്യമല്ല.
ഇതു കൂടാതെ നിലവിൽ പ്രാക്ടീസ് ചെയ്തു കൊണ്ടിരിക്കുന്ന നിയമബിരുദധാരികൾക്കും ഇടപാടുകൾ നടത്തുന്ന കക്ഷികൾക്കും ആധാരം "തയ്യാറാക്കാൻ" അധികാരമുണ്ട്.
ഇതു കൂടാതെ റജിസ്ട്രേഷൻ വകുപ്പിൽ നിന്ന് വിരമിക്കുന്ന ജീവനക്കാർക്കും അവർ അപേക്ഷിക്കുന്ന പക്ഷം ലൈസൻസ് നൽകുന്നുണ്ട്.
വളരെയധികം അറിവും പരിചയവും കൃത്യനിർവ്വഹണശേഷിയും സൂക്ഷ്മതയും അനിവാര്യമായ തൊഴിൽമേഖലയാണിത്.
ചെറിയ പിഴവുകൾ പോലും കക്ഷികൾക്ക് ഭീമമായ നഷ്ടം വരുത്തിവെക്കും എന്നതിനാൽത്തന്നെ ആധാരമെഴുത്തുകാരൻ നിസ്വനോ പാപ്പരോ ബുദ്ധിവൈകല്യമോ മാനസിക തകരാറുകളോ മറ്റോ ഉള്ള വ്യക്തിയായിരിക്കരുത് എന്ന് നിബന്ധനകൾ നിലവിലുണ്ട്.
റജിസ്ട്രേഷൻ നിയമങ്ങളും സ്റ്റാമ്പ് നിയമങ്ങളും അടങ്ങിയ ചോദ്യങ്ങൾക്ക് കൃത്യമായി ഉത്തരം രേഖപ്പെടുത്തിയാലേ പരീക്ഷയിൽ ജയിക്കാനാകൂ എന്നിരുന്നാലും കൃത്യമായ പഠനസഹായികളോ പരിശീലന പദ്ധതികളോ ഈ തൊഴിലിനില്ല എന്നതും ഈ തൊഴിൽ മേഖലയെ പൊതുജനത്തിൽ നിന്ന് അന്യമാക്കുന്നു.
ഈയടുത്ത കാലത്തായി ആധാരമെഴുത്തിനെ സുതാര്യമാക്കുന്നതിനും കാലാനുസൃതമായ മാറ്റങ്ങൾ വരുത്തുന്നതിനും ആധാരമാതൃകകൾ ഏകീകരിക്കുന്നതിനുമായി റജിസ്ട്രേഷൻ വകുപ്പ് റജിസ്ട്രേഷൻ നടപടികളെ ഓൺലൈൻവൽക്കരിച്ചിട്ടുണ്ട് .